Denne butik sælger billige og gode produkter til personer, der har hang til cigaretter i elektronisk form. Desværre så er deres kundeservice ikke klar til at håndtere klager. Min søn købte en rimelig dyr  el cigaret og noget tobak, sidste gange han var hjemme. Desværre så holdt batteriet kun 4 uger, hvorefter det var kaput. En anden el cigaret butik i Jylland oplyste, at Damp Butikken havde solgt min søn et demobatteri, hvorfor det allerede var defekt. Da jeg kontakte butikken, så fik jeg at vide, at den anden butik løj, da de ikke solgte demo batterier. Jeg kunne ikke rigtig se deres grund til at lyve, men måske mere, hvorfor Damp Butikken havde travlt med at kaste ansvaret fra sig. Da han til sidst indså, at jeg ikke umiddelbart ville give ham ret, så henviste han til, at min søn bare skulle komme med batteriet i original æske og med kvittering. Der er bare lige den hage, at batteriet blev taget fra deres udstilling og det har aldrig været i en æske, samt det faktum, at man i følge Købeloven ikke har krav på at få tingene retur i original æske. Utroligt at de ikke ved det. Køb endelig deres tobak, men el cigaretter bør nok købes et andet sted, da de ikke kan/vil acceptere reklamationer.